《夜飞鹊 七夕怀诸姊妹和茹馨姑母原韵》
清代·周翼椿

长天已无暑，佳节仙期。妆罢自启帘帏。双星拜后漏声静，筵前启气侵衣。

飞萤乍来忽去，望银河浅淡，凤驾将移。含情不语，逐浮云、冉冉来时。

回首旧年情绪，今夕尽安排，花果蛛丝。何意关山阻隔，清辉难见，尺素偏稀。

秋容似洗，爱如钩、月影迟迟。奈纷然离思，排排不去，转蹙双眉。

作者简介：周翼椿，字德媗，贻繁侄女，长沙徐树录室。